CELEX: 32014R0115
Language: hr
Date: 2014-02-04 00:00:00
Title: Provedbena uredba Komisije (EU) br. 115/2014 оd 4. veljače 2014. o razvrstavanju određene robe u kombiniranu nomenklaturu

7.2.2014   
            
            
               HR
            
            
               Službeni list Europske unije
            
            
               L 38/24
            
         
      PROVEDBENA UREDBA KOMISIJE (EU) br. 115/2014
   оd 4. veljače 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice iz Priloga potrebno je razvrstati u odgovarajuće oznake KN iz stupca (2) na temelju razloga iz stupca (3) navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Odbor za Carinski zakonik nije dostavio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2014.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Aparat za električno upravljanje za napon ne veći od 1 000 V sa zaslonom od tekućih kristala (LCD) osjetljivim na dodir. Zaslon ima dijagonalu ekrana 30,5 cm (12 inča), rezoluciju 800 × 600 piksela, a nalazi se u kućištu dimenzija približno 30 × 23 × 6 cm.
                  Aparat sadržava stroj za automatsku obradu podataka s operativnim sustavom.
                  Aparat je opremljen sljedećim sučeljima:
                  
                              —
                           
                           
                              utor za kompaktnu flash memoriju,
                           
                        
                              —
                           
                           
                              dva USB priključka,
                           
                        
                              —
                           
                           
                              dva RJ-45 priključka,
                           
                        
                              —
                           
                           
                              RS-232 priključak,
                           
                        
                              —
                           
                           
                              RS-485 priključak,
                           
                        
                              —
                           
                           
                              utor za proširenje memorije,
                           
                        
                              —
                           
                           
                              sabirnica za kartice za proširenje za kontrolu, primjerice, vlastitih ulazno/izlaznih jedinica.
                           
                        Opremljen je i nekolicinom ugrađenih pokretačkih programa za povezivanje s različitim vrstama uređaja za automatizaciju, a može izvršavati i prikazivati uobičajene računalne programe, primjerice program za obradu teksta i aplikacije proračunske tablice.
                  Aparat je namijenjen električnom upravljanju strojevima u industrijskim procesima u aplikacijama koje rabe programabilne automatske kontrolere ili programabilne logičke kontrolere.
               
               
                  8537 10 10
               
               
                  Razvrstavanje se utvrđuje općim pravilima 1. i 6. za tumačenje kombinirane nomenklature i tekstom oznaka KN 8537, 8537 10 i 8537 10 10.
                  S obzirom na njegova objektivna svojstva, odnosno prisutnost ugrađenih pokretačkih programa za povezivanje s različitim vrstama uređaja za automatizaciju i sabirnica za kartice za proširenje za kontrolu ulazno/izlaznih jedinica, aparat je namijenjen električnom upravljanju strojevima u industrijskim procesima. Razvrstavanje proizvoda u tarifni broj 8471 kao strojevi za automatsku obradu podataka stoga je isključeno.
                  Budući da sadržava stroj za automatsku obradu podataka aparat se razvrstava u oznaku KN 8537 10 10 kao numeričke upravljačke ploče s ugrađenim strojem za automatsku obradu podataka za napon ne veći od 1 000 V.